RÅDETS FORORDNING (EF) Nr. 1835/95 af 24. juli 1995 om åbning og forvaltning af fællesskabstoldkontingenter for visse landbrugsprodukter, industriprodukter og fiskerivarer og om ændring af forordning (EF) nr. 2878/94 om åbning og forvaltning af fællesskabstoldkontingenter for visse landbrugs- og industrielle produkter (fjerde serie 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Produktionen i Fællesskabet af visse industriprodukter vil i 1995 fortsat være utilstrækkelig til at dække behovet i Fællesskabets forarbejdningsindustrier; for en ikke ubetydelig del af de nødvendige forsyningers vedkommende vil Fællesskabet derfor være afhængig af indførsel af disse produkter fra tredjelande; Fællesskabets mest påtrængende behov for forsyninger med de pågældende produkter bør omgående dækkes på de gunstigste vilkår; der bør derfor åbnes fællesskabstoldkontingenter til nedsat sats eller nulsats for perioden indtil den 31. december 1995 og, for så vidt angår ål (løbenummer 09.2701) for perioden 1. juli 1995 til 30. juni 1996, for passende mængder, således at ligevægten på markedet for disse produkter og opbygningen eller udviklingen af fællesskabsproduktionen ikke bringes i fare;

ved forordning (EF) nr. 2878/94 (1) åbnede Rådet fællesskabstoldkontingenter for 1995 for landbrugs- og industrielle produkter, især for magnetroner (løbenummer 09.2797) og dianol 220 (løbenummer 09.2859);

af de foreliggende økonomiske oplysninger kan det udledes, at Fællesskabets behov for indførsel af de pågældende produkter fra tredjelande i løbet af indeværende år kan nå op på niveauer, der overstiger de i ovennævnte forordning fastsatte mængder; de pågældende kontingentmængder bør derfor forhøjes;

der bør navnlig skabes sikkerhed for, at alle Fællesskabets importører har lige og kontinuerlig adgang til kontingenterne, og at de for kontingenterne fastsatte satser anvendes uafbrudt ved al indførsel af de pågældende varer i alle medlemsstaterne, indtil kontingenterne er opbrugt;

det påhviler Fællesskabet at træffe beslutning om åbning af autonome toldkontingenter; for at sikre en effektiv fællesskabsforvaltning af disse kontingenter er intet til hinder for at tillade medlemsstaterne at trække de nødvendige mængder på kontingentmængderne, der svarer til deres reelle indførsler; denne form for forvaltning kræver et nært samarbejde mellem medlemsstaterne og Kommissionen, som især skal kunne følge udnyttelsesgraden af kontingentmængderne og underrette medlemsstaterne herom -

UDSTEDT FØLGENDE FORORDNING:

Artikel 1

1. Fra datoen for denne forordnings ikrafttræden og indtil den i tabellen anførte dato, suspenderes toldsatserne ved indførsel af nedenstående produkter til de niveauer og inden for rammerne af de fællesskabstoldkontingenter, som er anført for hvert enkelt produkt.

>TABELPOSITION>

2. Fra 1. juli 1995 til 30. juni 1996 suspenderes toldsatserne, der anvendes ved indførsel af det nedenfor anførte produkt, til det niveau og inden for rammerne af det fællesskabstoldkontingent, der er anført herfor.

>TABELPOSITION>

3. I forordning (EF) nr. 2878/94 foretages følgende ændringer i tabellen i artikel 1:

a) for løbenummer 09.2797 ændres tallet »650 000« i kolonnen »Kontingentstørrelse« til »1 150 000«

b) for løbenummer 09.2859 ændres tallet »600« i kolonnen »Kontingentstørrelse« til »1 000«.

Artikel 2

De i artikel 1 omhandlede toldkontingenter forvaltes af Kommissionen, der kan træffe de nødvendige administrative foranstaltninger for at sikre en effektiv forvaltning af dem.

Artikel 3

Hvis en importør i en medlemsstat indgiver en angivelse om overgang til fri omsætning med anmodning om præferencebehandling for et produkt, der er omfattet af denne forordning, og hvis denne angivelse antages af toldmyndighederne, trækker den pågældende medlemsstat ved meddelelse til Kommissionen på den tilsvarende kontingentmængde en mængde svarende til behovet.

Anmodninger om sådanne træk med oplysning om datoen for antagelsen af de nævnte angivelser skal straks fremsendes til Kommissionen.

Sådanne træk tillades af Kommissionen afhængigt af datoen for toldmyndighedernes antagelse af angivelserne om overgang til fri omsætning i den pågældende medlemsstat i det omfang, den disponible kontingentmængde giver mulighed herfor.

Hvis en medlemsstat ikke udnytter de trukne mængder, tilbagefører den snarest muligt disse til den tilsvarende kontingentmængde.

Hvis de mængder, der anmodes om, overstiger den resterende kontingentmængde, finder tildelingen sted i forhold til de enkelte anmodninger. Kommissionen underretter medlemsstaterne om de foretagne træk.

Artikel 4

Medlemsstaterne sikrer importørerne af de pågældende produkter lige og kontinuerlig adgang til kontingenterne, så længe den resterende kontingentmængde giver mulighed herfor.

Artikel 5

Medlemsstaterne og Kommissionen arbejder nært sammen for at sikre, at denne forordning overholdes.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Rådets vegne

P. SOLBES MIRA

Formand

(1) EFT nr. L 304 af 29. 11. 1994, s. 1.